google/wiki40b huggingface dataset:
בן ציון נשר

הרב בן ציון נשר (נולד בכ' בתשרי תש"י 13 באוקטובר 1949) הוא רב שכונת טרומפלדור והמרכז הקהילתי "איחוד שיבת ציון" בתל אביב ואב בית דין לדיני ממונות. חתן פרס הרב קוק.

קורותיו

נולד בתל אביב למשפחת רבנים. אביו, הרב יצחק נשר, היה דיין בחיפה ואב בית דין בתל אביב ורב קהילת "גבורת ישראל" שבתל אביב, בנו של הרב אברהם נשר (אדלר) ונכדו של הרב משה גרודזינסקי. אמו חסידה היא בתו של הרב בן ציון מלמד, רב הקהילה הראשון ב"גבורת ישראל".
למד בתלמוד תורה אהל יעקב בתל אביב, בגיל 12 המשיך את לימודיו בישיבת אור התלמוד בעיר, שהייתה מסונפת להיכל התלמוד. בגיל 15 המשיך את לימודיו בישיבת חברון חלק מהשנים למד בחברותא עם ראש הישיבה דאז הרב משה חברוני. בתחילת שנות ה-70 נישא להדסה בנזימן מירושלים. מיד לאחר נישואיו התגורר בירושלים. שנתיים לאחר מכן, עם פטירת אביו בשנת תשל"ד (1974), התמנה לרב הקהילה ולראש כולל "שיח יצחק" שהוקם על שם אביו בתל אביב, ועבר לשם. בשנת תשמ"ד (1984) התמנה לרב המרכז הקהילתי "איחוד שיבת ציון" ברחוב בן יהודה בתל אביב. בשנת תשמ"ו זכה בפרס הרב טולידאנו לספרות תורנית על שו"ת שבי ציון.
בשנת תשס"ז 2007 התמנה למנהל אגף המשחטות במחלקת הכשרות של הרבנות הראשית לישראל, עם הרב דוד ורנר והרב אברהם יוסף.
בשנת תשע"א 2011 נתמנה הרב נשר לאב בית דין לדיני ממונות מטעם המועצה הדתית תל אביב.
בשנת תשע"ג 2013 נתמנה הרב נשר לחבר בגוף הבוחר של הרבנות הראשית, כוותיק רבני השכונות בתל אביב.
בשנת תשס"ד 2004 זכה בפרס הרב קוק על ספרו "שו"ת שבי ציון".
בשנת תשס"ח 2008 נתמנה לחבר בוועדה המעניקה את פרס הרב טולידאנו לספרות תורנית.
במרץ 2014 (תשע"ד) עם הקמתו של איגוד השוחטים והבודקים מונה הרב נשר לרב האיגוד.

משפחתו

גיסו של הרב נשר הוא הרב יעקב רוזנצויג, רבה של אבן יהודה. דודו של הרב נשר היה הרב פרץ אריאל, רבה של מגדיאל. אחד מחתניו הוא הרב אהרון טננבאום, רב בישיבת דרך אמונה ובנו של יעקב טננבאום מנכ"ל בנק מרכנתיל דיסקונט. הרב נשר הוא גם קרוב של הרב דוד מן.
מעשייה אורבנית

תקציר העלילה

אח בן 17 ואחות בת 18 מתעוררים בוקר אחד במיטה עירומים. אמם נפטרה שבועות מספר קודם לכן ובקשתה האחרונה מילדיה הייתה שיאתרו את אביהם שעזב אותם כשהיו תינוקות. למסעם בעקבות האב מצטרפת הצלע השלישית, שבינה לבין הנערה קשר אינטימי. הנער לא שבע נחת מקשר זה, הוא חפץ באחותו לעצמו. ואת תסכוליו המיניים הוא פורק אצל מורתו לתנ"ך, שמצידה נשואה לאיש פרסום מתוסכל. בעודם מנהלים חיים רומנטיים ומיניים פעילים, מסעם בעקבות האב מוליך אותם אל בתי חולים, מוסדות סיעודיים ובתי מעצר, הם נקלעים למפגשים עם שלל דמויות המאפשרות להם הצצה אל העתיד האפשרי הצפוי להם.
טיסה 841 של טראנס וורלד איירליינס

רקע

מאז גירושו של אש"ף מירדן בספטמבר השחור, התבססו ארגוני הטרור הפלסטיניים בדרום לבנון. בתקופה זו אף כונה אזור דרום לבנון "פתחלנד", מחמת שליטתם הכמעט מלאה של פת"ח ושל ארגוני טרור פלסטיניים אחרים בו, אף שבאופן רשמי היה שטח לבנוני. ארגונים אלו ניהלו מערכת טרור נגד ישראל אשר כוונה בעיקר נגד אזרחים, וכן היו שותפים בתכנון ובביצוע של פיגועי טרור נגד טיסות בינלאומיות.

מהלך האירועים

ב-8 בספטמבר 1974 המריא מטוס בואינג 707-331B מנמל התעופה בן-גוריון עם 50 נוסעים. לאחר חניה של 68 דקות באתונה, הוא המריא לרומא. כ-30 דקות לאחר ההמראה מאתונה, המטוס התרסק לתוך הים היוני. כל 80 הנוסעים ותשעת אנשי הצוות נהרגו. המנהל הארצי לבטיחות בתחבורה של ארצות הברית קבע כי הפיצוץ נגרם על ידי פצצה שהייתה חבויה בתא המטען. הפיצוץ הרס את המערכות האחראיות על תפעול משטחי ההיגוי של המטוס.
ממשרדי TWA בישראל דווח כי 50 נוסעים עלו על המטוס בנתב"ג כדי להגיע לרומא ולארצות הברית. הם כללו 18 אמריקאים (כולל תינוק), 13 יפנים, ארבעה איטלקים, ארבעה צרפתים, שלושה הודים, שני איראנים, שני ישראלים, שניים מסרי לנקה, אוסטרלי וקנדי. אזרחויותיהם של 30 הנוסעים האחרים ושל תשעת חברי הצוות היו לא ידועות באותו זמן. סוכנות הידיעות רויטרס דיווחה כי 37 אמריקנים היו על הסיפון בסך הכל.
בביירות דווח כי "ארגון נוער פלסטיני" נטל אחריות על הפיגוע. עם זאת, דובר TWA אמר כי מדובר בתרחיש "מאוד לא סביר". בתחילת 1975, המנהל הארצי לבטיחות בתחבורה של ארצות הברית קבע כי המטוס אכן נהרס על ידי פצצה שהוחבאה בתא המטען, והתפוצצותה גרמה לכשל מבני וכתוצאה מכך לאובדן שליטה על המטוס.
החשד נפל על ארגון הטרור של אבו נידאל. היה זה המקרה הראשון הידוע שבו צעיר ערבי ביצע פיגוע התאבדות במטוס אמריקני.
בינואר 2009 פרסמה סוכנות הידיעות AP כי חאליד דוהאם אל-ג'ווארי, האחראי לניסיון הפיגוע בניו יורק סיטי בעת ביקור גולדה מאיר בעיר, היה קשור גם לפיגוע זה.
בעיית שטיינר

בעיית שטיינר היא בעיה שהציג הגאומטרן השווייצרי יאקוב שטיינר ב-1850, בירחון המדעי של August Leopold Crelle. שטיינר שאל על "המכפלה המקסימלית של החלקים של מספר", כלומר, מהו הערך המקסימלי של המכפלה , כאשר  הם חלקים של מספר קבוע, n. לפי אי שוויון הממוצעים, הערך המקסימלי מתקבל כאשר כל החלקים שווים זה לזה (ול-m), וערכו . מכאן עולה כי כדי למצוא את הערך המקסימלי (עבור n נתון) יש לבחור m כך ש-  יהיה מקסימלי. שטיינר מציין כי "קל למצוא" שהמקסימום מתקבל כאשר m שווה לבסיס הלוגריתם הטבעי (ואכן, זהו תרגיל בסיסי בחשבון אינפיניטסימלי). במכתבו לירחון הוא מוסיף כי לכל מספר  קיים בן-זוג יחיד , שעבורו  (במספרים שלמים יש למשוואה זו פתרון יחיד: ).
חסמבה ושודדי הסוסים

עלילה

לאחר שכנופיית "המטפחת השחורה" התפרקה, אלימלך זורקין, ועמו שותף חדש, חוזרים וגונבים ארבע סוסות מהקיבוץ. חבורת חסמבה, אשר עדיין לא שכחו את זורקין, נאלצים להחזיר את הסוסות ולאסור את זורקין וסעיד דנגור.
אלה אזכרה

טיהר רבי ישמעאל

בחזנות האשכנזית-אירופית מפורסם הקטע (באות ט' ואות י') "טיהר רבי ישמעאל", שהולחן ובוצע לראשונה על ידי החזן זבולון קוורטין. עד היום מבוצעות לקטע גרסאות כיסוי רבות.
ואלרי ברטינלי

ביוגרפיה

ברטינלי נולדה בעיר וילמינגטון שבמדינת דלאוור לנסי ואנדרו ברטינלי, מנהל בחברת ג'נרל מוטורס. למדה משחק ב"בית הספר לאומנויות תמי לין".

קריירה

ברטינלי התגלתה על ידי המפיק והתסריטאי נורמן ליר שבחר ללהק אותה לקומדיית המצבים "One Day at a Time" שעלתה לאוויר בשנת 1974. בריטנלי הופיעה במשך למעלה מעשור בתפקיד הצעירה ברברה קופר, תפקיד שבעבורו היא זכתה ב-2 פרסי גלובוס הזהב לשחקנית המשנה הטובה ביותר בסדרת טלוויזיה.
ברטינלי המשיכה להופיע בעיקר בהפקות טלוויזיה כמו "סידני", סיטקום משנת 1990 בו שיתפה פעולה עם השחקן מת'יו פרי. בשנת 2001 הצטרפה ברטינלי לשתי העונות האחרונות של סדרת הדרמה "מגע של מלאכים", היא שיחקה בתפקיד גלוריה.
משנת 2010 מופיעה ברטינלי בסדרה הקומית "שוות בקליבלנד" בהפקתו של שון הייז בתפקיד הגיבורה הראשית הסופרת מלאני הופ מורטי.
בשנת 2012 קיבלה ברטינלי כוכב על טלוויזיה על שמה בשדרת הכוכבים של הוליווד

חיים אישיים

ברטינלי נישאה בשנת 1981 למוזיקאי אדי ואן היילן, לזוג נולד ילד אחד המוזיקאי וולפגנג ואן היילן. בריטנלי הגישה בקשה לגירושין בשנת 2005 ואלה נכנסו לתוקף בשנת 2007.
בשנת 2011 התחתנה עם המנהל הפיננסי טום וייטל.
אלון סנדלר

ביוגרפיה

סנדלר נולד ומתגורר ברמת השרון. בוגר בית הספר לאמנויות הבמה במכללת סמינר הקיבוצים. בוגר התיאטרון העירוני הרצליה "על הבמה".
תפקידו הראשון והמשמעותי של סנדלר היה בסדרת הנוער "אליפים", ששודרה בערוץ הילדים של Yes, שם גילם במשך כשלוש עונות, בשנים 2011–2013, את שאולי, המכונה "קטנצ'יק".
בשנים 2012 ו-2015 גילם את אושר אברהמי בגרסה הישראלית לקומדיה "נשואים פלוס" בבימויו של עופר ויצמן, ששודרה בזכיינית קשת בערוץ 2.
ב-2012 הצטלם לסדרה "המהגרים", בבימויו של גל זיו, שצולמה במיאמי, שם הוא מגלם את נאור אברהמי.
ב-2014 החל לגלם בתפקיד ראשי בסדרת דרמת הנעורים של ערוץ 1 "עמוק במים" את בועז, אחיו התאום של דורון (מאור שוויצר).
בשנים 2015-2018 למד משחק בבית הספר לאמנויות הבמה סמינר הקיבוצים.
ב-2017 שיחק בתפקיד הראשי ב"המלאך השומר שלי" - סדרת נעורים קומית ישראלית, אשר שודרה בערוץ ניקלודיאון. בסדרה גילם את דמותו של רועי. כמו כן, שר את שיר הפתיחה של הסדרה. בשל הצלחה גדולה של הסדרה, הופקה עונה שנייה אשר עלתה לשידור ב-4 בדצמבר 2018.
Love Takes Time

רקע וכתיבה

השיר נכתב על ידי קארי עצמה ובן מרגוליס והופק על ידי וולטר אפסנייב. תחילה, השיר שוחרר לרדיו העכשווי למבוגרים בעקבות האופי שלו. מבחינה לירית השיר מדבר על העצב שבפרידה מבן זוג ובכך שאמנם הזמן עושה את שלו אך זה לוקח זמן עד שמתרפאים מהכאב.
קארי כתבה את השיר במהירות ממש לפני שהאלבום כבר היה אמור לצאת. היא ניגנה את הדמו של השיר בפני המנכ"ל של חברת הקליטים דון לנר כאשר היה על מטוס. לנר ואנשים נוספים אשר התרשמו מאוד מהשיר התעקשו שהוא ייכנס לאלבום אף על פי שהוא כבר היה מוכן. כתוצאה מכך קארי החליטה לעשות מאמץ אחרון על מנת לסיים לעבוד על השיר ובסופו של דבר הוא נכנס לאלבום אך בשל כניסתו ברגע האחרון הוא נשכח להירשם ברשימת השירים של האלבום אף על פי שנכלל שם וכתוצאה מכך סוני מיוזיק נאלצו להוציא מחדש את האלבום כדי לתקן את השגיאה הזו.

ביקורת והצלחה

השיר זכה לביקורות חיוביות ואף להצלחה דומה לזו של סינגל הבכורה שלה בצפון אמריקה כשאר הגיע למקום הראשון בארצות הברית ובקנדה כאשר ב-2 המדינות הגיע למקום ה-1 אך הצלחת השיר לא תאמה להצלחה של השיר הקודם באירופה כאשר הגיע שם למקומות נמוכים.
לשיר צולם קליפ בשחור לבן ובמהלכו נראית קארי הולכת לצד חוף ים.

הופעה

במשך השנים האלבום נכלל באלבומי האוסף שלה Greatest Hits ו-#1 to Infinity. על מנת לקדם את השיר הופיעה איתו קארי בתוכנית "The Arsenio Hall Show", בספיישל מיוחד של רשת NBC ובתוכנית "The Des O'Connor Show".
בהמשך, היא גם הופיעה איתו בסיבוב ההופעות "Music Box Tour", בסדרת ההופעות שלה בלאס וגאס "Number 1 to Infinity" ובתאריכים נבחרים בסדרת הופעות נוספת שלה בוגאס "The Butterfly Returns".
ויטמין B5

חומצה פנטוטנית, הנקראת גם ויטמין B₅, היא ויטמין החיוני לכל תא חי. מקור המונח "חומצה פנטוטנית" הוא בשפה היוונית (παντόθεν) ומשמעות השם היא "נמצא בכל מקום".

היסטוריה

ב-1933 זיהה רוג'ר ויליאמס לראשונה את החומצה כחומר חיוני לגדילת שמרים. ב-1939 הודגמה השפעתה על ריפוי עופות (חסר גורם לדרמטיטיס) ובשנות ה-50 התבצעו מחקרים אשר הובילו לגילוי מבנה החומצה.
Style (שיר)

רקע וכתיבה

השיר נכתב על ידי טיילור סוויפט, מקס מרטין, שלבאק ועלי פייאמי והופק על ידי מרטין, שלבאק ופייאמי גם כן. השיר הוא שיר בסגנון הדיסקו, המשלב בתוכו גם את סגנון הפאנק והפופ רוק. כמו כן, זכה השיר למעמד הפלטינה המשולשת בארצות הברית.
בנוסף לכך, עלה השיר לרשת הזרמת המדיה ספוטיפיי, בסמוך לצאתו.

וידאו קליפ

הווידאו קליפ המלא שיצא עבור השיר הועלה לערוץ היוטיוב של טיילור סוויפט ב-13 בפברואר 2015. הקליפ בוים על ידי קייל ניומן. בתחילת הקליפ, ניתן לראות את ראשה של סוויפט, ולאחר מכן מערה באותה הצורה.
נכון לאפריל 2019, מונה הצפיות של הקליפ עומד על כ-585 מיליון צפיות.
בורה לסקין

בורה לסקין (באנגלית: Bora Laskin‏; 15 באוקטובר 1912 - 26 במרץ 1984) היה משפטן יהודי-קנדי, שכיהן כשופט בית המשפט העליון של קנדה משך 14 שנה, וכנשיאו בין השנים 1973–1984. היהודי הראשון שכיהן בתפקידים אלה בקנדה.

חייו

לסקין נולד בשנת 1912 למשפחה יהודית בפורט ויליאם שבאונטריו. הוא התקבל ללימודים באוניברסיטת טורונטו והשלים שם תואר במשפטים ותואר שני(MA). בשנת 1937 השלים לימודי תואר שני נוסף במשפטים (LLM) באוניברסיטת הרווארד. עם סיום לימודיו פנה לקריירה אקדמאית. בין השנים 1965-1940 שימש כמרצה למשפטים באוניברסיטת טורונטו.
בשנת 1965 מונה לסקין לשופט בבית המשפט לערעורים באונטריו, ובשנת 1970 מונה על ידי ראש ממשלת קנדה, פייר טרודו, לכהונה כשופט בית המשפט העליון של קנדה, בהיותו היהודי הראשון הממונה לתפקיד זה.

כהונתו כנשיא בית המשפט העליון

ב-27 בדצמבר 1973 מונה לסקין על ידי טרודו לנשיא בית המשפט העליון של קנדה, תפקיד בו החזיק עד מותו בשנת 1984. לסקין נודע כליברל בהשקפותיו המשפטיות, התמחה בדיני עבודה ובמשפט חוקתי.
בדרך כלל תמך בסקין בפסיקותיו בעליונות סמכויות הממשל הפדרלי על סמכויות הפרובינציות בקנדה. עם זאת בשנת 1981 פסק כי ראש-הממשלה פייר טרודו יהיה חייב להגיע להסכם עם הפרובינציות אם בכוונת הממשלה לשנות את החוקה. בשנת 1982 בימי כהונתו בתפקיד יזמה הממשלה את חקיקת כתב הזכויות והחירויות הקנדי שחיזק את זכויות האדם במדינה ואפשר לבתי המשפט לפסול חוקים של הפרלמנט שנוגדים את החוקה.
חאבייר פניה

ביוגרפיה

פניה גדל בקינגסוויל, טקסס ולמד סוציולוגיה ופסיכולוגיה באוניברסיטת טקסס A&I (ששינתה את שמה בהמשך לאוניברסיטת קינגסוויל טקסס A&M).
בעקבות החקירה של קרטל מדיין, פניה עבד עבור הרשות למלחמה בסמים במשימות נוספות גם בפוארטו ריקו, טקסס, וקולומביה.
ב-2006 הוא השתתף במבצע של ה-DEA ובו נמצאו מוצרים המכילים סמים עבור ילדים אשר נראו בצורה של ממתקים ומשקאות נפוצים.
הוא פרש מן הרשות למלחמה בסמים בשנת 2014.

בסדרת הטלוויזיה נרקוס

פניה הוא אחת הדמויות הראשיות בסדרת הטלוויזיה של נטפליקס, "נרקוס" (סוחרי הסמים), שבה מגלם אותו השחקן פדרו פסקל.
פניה עצמו עבד כיועץ בסדרה. הוא השתתף בהופעת קמע בפרק האחרון של עונה 2, "AL Fin Cayó!‎", לצד מרפי. בסדרה הוא ממשיך להשתתף בעונה השלישית בפעילות של ה-DEA כנגד קרטל הסמים קאלי, אך זוהי כבר עלילה בדיונית של הסדרה ובמציאות הוא לא השתתף בפעילות נגדם.
ריבניצה

היסטוריה

העיר ידועה מהמאה ה-15. לראשונה נזכרת ב-1657. באותה תקופה הייתה חלק מפולין. תקופה קצרה בסוף המאה ה-17 נכבשה על ידי טורקיה. ב-1793 בחלוקת פולין השנייה צורפה לאימפריה הרוסית. הייתה חלק מחבל פודוליה והייתה שייכת לאזור באלטה. ב-1922 נהייתה חלק מהרפובליקה המולדובית האוטונומית, שהייתה חלק מאוקראינה. מ-1938 במעמד של עיר. ב-1939 חלק מרפובליקת מולדובה בברית המועצות. ב-1941 בכיבוש גרמני ורומני כחלק מטרנסניסטריה. ב-1944 חזרה לברית המועצות. מ-1991 במולדובה העצמאית, אך בגלל ריבוי האוכלוסייה הלא רומנית בעיר החליטה להצטרף לרפובליקה הטרנסדינסטרית המולדובית הבלתי מוכרת.

יהודים

ב-1926 היהודים היוו 38% מתושבי העיר, בעוד הלאום השני בגדלו, האוקראינים, רק 33.8%. רוב היהודים הושמדו במחנות בטרנסניסטריה. מ-1945 עד 1973 התגורר בעיר הצדיק, ר' חיים זנוויל אברהמוביץ', הצדיק מריבניצה. הרבי מריבניצה נשאר האדמו"ר ה (כמעט) יחיד בשטחי ברית המועצות אחרי 1945, יהודים מכל ברית המועצות היו נוסעים אליו לקבל את ברכתו.
כיום קיימת קהילה יהודית קטנה בריבניצה. בהנהגת השליח הרב זלמן אבלסקי הרב הראשי למולדובה, הוקם בית כנסת ומרכז חסד לרווחת הקהילה.
מולי סימס

שנותיה הראשונות

סימס נולדה בקנטקי לדוטי וג'ים סימס.

היא למדה באוניברסיטת ואנדרבילט במשך שנתיים עד שנשרה ב-1993 בשל רצונה להתחיל לדגמן. בעודה בואנדרבילט, היא הייתה חברת אגודת דלתא-דלתא-דלתא (ΔΔΔ).

קריירה

סימס הייתה הדוגמנית הדוברת של "אולד נייבי". היא הופיעה בגיליון בגדי הים של ספורטס אילוסטרייטד בשנים 2000, 2001, 2002, 2004 ו-2006, כמו גם בתוכנית "House of Style" של MTV. בגיליון לשנת 2006 של המגזין ספורטס אילוסטרייטד, היא ענדה תכשיט שערכו 30 מיליון דולר. היא דיגמנה בעבר ל-CoverGirl ורשומה בסוכנות "Next Models Management" שנמצאת בעיר ניו יורק.
סימס הופיעה כדלינדה דליין בכל חמש העונות של הסדרה לאס וגאס.
כמו כן, היא הופיעה במספר סרטים קומיים כגון: יס מן, הפנתר הוורוד 2 ומעודדים צמודים, ושיחקה בשנת 2006 בקומדיית הספורט "חמים על הספסל" שביים דניס דוגן.
ב-6 בדצמבר 2008 הופיעה סימס בוידאו "Jizz in My Pants" של להקת "The Lonely Island".
בשנת 2009 שיחקה בקומדיה "מעודדים צמודים" של וויל גלאק.

חייה האישיים

סימס היא תומכת של "Friends of El Faro", ארגון שמתנדב ומסייע לגייס כספים ל- Casa Hogar Sion, בית יתומים בטיחואנה, מקסיקו. היא הנחתה את שני אירועי גיוס הכספים האחרונים ומבקרת בבית היתומים בקביעות. ב-2009 היא יצאה עם השחקן אהרון אקהרט.
קומינפורם

קומינפורם או קומיפורמביורו (ברוסית: Коминформ או  Коминформбюро), קיצור של לשכת המידע של המפלגות הפועלים והקומוניסטיות (ברוסית: Информационное бюро коммунистических и рабочих партий) היה ארגון קומוניסטי בינלאומי שהוקם ב-5 באוקטובר 1947 על ידי סטלין. כתגובה לתוכנית מרשל הקים סטלין את ה"קומינפורם" במטרה ליצור שיתוף פעולה בין המפלגה הקומוניסטית הסובייטית, המפלגות הקומוניסטיות שתפסו את השלטון או עמדו להשלים את ההשתלטות על השלטון  במדינות מזרח אירופה ובין שתי מפלגות קומוניסטיות חשובות במערב - המפלגה הקומוניסטית הצרפתית והמפלגה הקומוניסטית האיטלקית שהשתתפו זמנית בממשלות בארצותיהן.  להבדיל מה"קומינטרן", לא היה ה"קומינפורם" ארגון עולמי של כל המפלגות הקומניסטיות. הוא נועד לעזור להנהגת ברית המועצות לעצור את השפעת המעצמות המערביות ה"בורגניות" - בעיקר ארצות הברית ובריטניה - במזרח אירופה ולחזק את השליטה של ברית המועצות באזור.
בלגרד שביוגוסלביה נקבעה כמרכז הארגון. הבטאון הרשמי של הקומינפורם היה העיתון "למען שלום מתמשך, למען דמוקרטיה עממית!".
בוועידת היסוד של הקומינפורם השתתפו המפלגות הקומוניסטיות של צ'כוסלובקיה, איטליה (כולל מפלגה קומוניסטית קטנה של אזור טריאסט), צרפת, הונגריה, בולגריה, פולין, רומניה, יוגוסלביה וברית המועצות. בשנת 1948, בעקבות קרע בין סטלין לבין טיטו, המפלגה הקומוניסטית היוגוסלבית סולקה משורות הארגון, הוקעה כ"בוגדת" וכ"פשיסטית", ומטה הארגון עבר מבלגרד לבוקרשט. מפלגת העמל האלבנית תמכה בהחלטה זו אבל לא הייתה לחברה ממש בקומינפורם. הארגון פורק באפריל 1956 בעקבות החלטה שהתקבלה בוועידה של הוועד המרכזי של המפלגה הקומוניסטית של ברית המועצות במסגרת מדיניות של "דה-סטליניזציה" ופיוס עם טיטו.
יוסף סרלין

ילדות

סרלין נולד בעיר ביאליסטוק שבפולין ב-1906. הוא למד בגימנסיה העברית המקומית, ואחר כך למד משפטים באוניברסיטת ורשה. הוסמך לעורך דין בשנת 1929. בשנת 1934 עבר את מבחני ההסמכה לעורכי דין זרים בארץ ישראל.

פעילות פוליטית וציבורית

לאחר עלייתו לארץ ישראל, בשנת 1933, עבד כעו"ד בתל אביב והשתתף בפעילויות ציבוריות שונות, בהם בהקמת הליגה הימית. הצטרף לתנועה הציונית והיה חבר הוועד הפועל הציוני. נמנה עם מייסדי התאחדות הציונים הכלליים, ואף היה סגן יו"ר הקונפדרציה העולמית של הציונים הכלליים. הוא נבחר למועצת המדינה הזמנית, כנציג הציונים הכלליים. נבחר מ-1949 לכנסת הראשונה וכיהן בכנסת עד סוף כהונת הכנסת השביעית, בתחילה מטעם הציונים הכלליים ובהמשך מטעם המפלגה הליברלית הישראלית וגח"ל.
בכנסת השנייה, החמישית והשישית היה סגן יושב ראש הכנסת. סרלין היה החל משנת 1950 מראשי הציונים הכלליים ביחד עם פרץ ברנשטיין, ישראל רוקח, יוסף ספיר, חיים אריאב, חיים לבנון ואברהם קריניצי. בשנת 1954 חבר ליוסף ספיר ושמחה ארליך וביחד הם העמיקו את אחיזתם במפלגה. אולם בשנת 1957 חל קרע בינו לבין ספיר, וכוחו במפלגה ירד.
מונה לתפקיד שר התחבורה בממשלת ישראל הרביעית. ב-24 בדצמבר 1952, וימים אחדים לאחר שהחל לכהן בתפקידו, מונה לשר הבריאות, תפקיד שבו כיהן עד 29 ביוני 1955. כשר הבריאות פעל להרחיב את השליטה הממלכתית על מערכת הבריאות, על חשבון קופות החולים. כשר בממשלה היה בעל גישה התקפית. משה שרת כתב ביומנו שסרלין ביקש בתחילת 1954 שישראל תתקוף את רצועת עזה על רקע התקפות הפדאיון שבאו משם.
בשנת 1958 הניח סרלין על שולחן הכנסת הצעה לשיטת בחירות מעורבת שבה רוב חברי הכנסת ייבחרו בשלושים אזורי בחירה. שנתיים לאחר מכן עם סיום כהונתו של חיים כהן בתפקיד היועץ המשפטי לממשלה, הגיש סרלין הצעת חוק להגדרה מחדש של סמכויות היועץ המשפטי לממשלה, כך שיהיה כפוף הן מקצועית והן מנהלית לשר המשפטים. סרלין הביע מורת-רוח פומבית על כך ששר המשפטים דאז פנחס רוזן הקדים למנות את גדעון האוזנר לתפקיד עוד בטרם נדונה הצעתו במליאת הכנסת.
נפטר ב-15 בינואר 1974. בית היולדות הקריה בתל אביב נקרא על שמו ולוחית לזכרו עמדה בחצר בית החולים עד להריסתו בשנת 1997.
יואכים מרקרט

קרל יואכים מרקרט (בגרמנית: Karl Joachim Marquardt; נולד ב-19 באפריל 1812 ומת ב-30 בנובמבר 1882) היה היסטוריון גרמני וחוקר של רומא העתיקה.

קורות חיים

מרקרט נולד בשנת 1812 בעיר דנציג (גדנסק). הוא למד באוניברסיטת ברלין ובלייפציג, ובשנת 1836 נעשה למורה בגימנסיית פרידריך וילהלם בברלין. בשנת 1840 הוא עשה את הדוקטורט שלו בקניגסברג (קלינינגרד), ובשנת 1856 מונה למנהל גימנסיית פרידריך וילהלם בפוזנן. בשנת 1859 מונה לראש הגימנסיה בעיר גותה.
את חיבורו "Historiae equitum romanorum libri quatuor" (יצא לאור בשנת 1841) הקדיש מרקרט לפילולוג קרל לכמן, דבר שהוביל לכך שמרקרט הומלץ בפני המוציא לאור של הספר "Handbuch der römischen Alterthumer" ("מסה על רומא העתיקה") של החוקר וילהלם אדולף בקר, כמי שראוי להמשיך את עריכתו והוצאתו של החיבור לאור לאחר מות המחבר בשנת 1846.
הפרויקט הושלם לאחר 20 שנים והיה כה מוצלח, עד כי זמן לא רב לאחר מכן כבר הגיעה דרישה מהציבור להוציא מהדורה נוספת של החיבור. מרקרט מצא עצמו לא מתאים לבצע את המשימה לבדו, והניח את הכנת שלושת הכרכים הראשונים (Römisches Staatsrecht; "מערכת המשפט הרומית") בידי תאודור מומסן, בשעה שהוא עצמו ההדיר את הכרך החמישי ואת הכרך השישי (Römische Staatsverwaltung, "מנהל ציבורי ברומא", בין השנים 1873–1878) וכן את הכרך השביעי (Das Privatleben der Römer, בין השנים 1879–1882).
מרקרט הצטיין בסגנונו הבהיר, יכולת ארגון שיטתית ושפע הפניות למחברים עתיקים ומודרניים כאחד, ומעלות אלו חיבבו אותו על הסטודנטים.
מרקרט מת בעיר גותה בשנת 1882.
הליוטרופ (מכשיר)

ההליוטרופ הוא מכשיר איתות העושה שימוש במראה כדי להחזיר אור שמש על פני מרחקים גדולים במטרה לסמן את העמדות של משתתפים בסקר קרקעי. ההליוטרופ הומצא ב-1821 על ידי המתמטיקאי הגרמני קרל פרידריך גאוס. המילה "הליוטרופ" היא הלחם של שתי מילים מיוונית: "הליוס" (helios) שפירושה "שמש" ו"טרופוס" (tropos) שפירושה כיוון או פנייה (כלומר שינוי כיוון). זהו על כן שם הולם למכשיר שמסיט אור שמש (באמצעות החזרה ממראה).
גאוס פיתח את הטכניקה של שימוש בקרני אור שמש מוחזרות כסיגנל במהלך המיפוי של ממלכת הנובר; על בסיס חישובי ניחות של אור השמש באטמוספירה הוא מצא שמראה קטנה בעלת קוטר של לא יותר משניים או שלוש אינץ' תתאים כדי לשקף את דמות השמש למרחק של עשרה מיילים או יותר. אחרי שפיתח את התאוריה האופטית המתאימה ונבנה הדגם הראשון של המכשיר, הצלחת השימוש בהליוטרופ אף עלתה על ציפיותיו; הוא הוכיח את עצמו כשימושי במיוחד והיה בעל בהירות של כוכב מדרגה 1.
בהליוטרופים נעשה שימוש בסקרים גיאודזיים מאז הסקר שהוביל גאוס בגרמניה בשנת 1821 ועד לשנות השמונים המאוחרות של המאה ה-20, במהלכן החליפו מדידות GPS את השימוש בהליוטרופ בסקרים לטווחים ארוכים. סר ג'ורג' איוורסט הכניס לראשונה את השימוש בהליוטרופים במהלך המיפוי הטריגונומטרי הגדול של הודו בשנת 1831, בעוד בסקר גאוגרפי מקביל של חופי ארצות הברית נעשה שימוש בהליוטרופים.
מודדים עשו שימוש בהליוטרופ כצורה מיוחדת של נקודת ציון; טכניקה זאת יושמה במהלך טריאנגולציות בגלל המרחקים הגדולים בין תחנות (בדרך כלל 20 מיילים או יותר), שבעטיים מטרות רגילות יהיו בלתי ניתנות להבחנה או בלתי נראות. בהליוטרופים נעשה שימוש לעיתים קרובות כמטרות ציון במרחקים שאף עלו 100 מיילים. בקליפורניה, בשנת 1878, הליוטרופ שהוצב על הר סנט הלנה נצפה מהר שסטה, במרחק של 192 מיילים (309 קילומטר).
השימוש בהליוטרופ היה מוגבל בעיקר לימים בהירים ולבקרים ואחרי הצהריים כאשר השבירה האטמוספירית השפיעה במידה מינימלית על קו הראייה של הצופה. מפעיל ההליוטרופ כונה "הליוטרופר" או "נצנץ" והיה עושה לעיתים קרובות שימוש במראה שנייה כדי לתקשר עם התחנה של המכשיר באמצעות הליוגרפיה. ממציא ההליוגרף, מכשיר דומה המיועד במיוחד לאיתות, קיבל את ההשראה להמצאתו מצפייה בהליוטרופים בסקר שנערך בהודו.
אלן נידרי

British Championship Wrestling‏ (2013-היום)

את הופעת הבכורה שלו בארגון ערך ב-25 במאי 2013 כשהתחרה בקרב זוגות על אליפות הזוגות, שבו ויליאמס והשותף שלו לקרב, כריס רמפייג' הפסידו. שנתיים לאחר מכן, ויליאמס התחרה בקרב מרובע על האליפות במשקל פתוח של הארגון. בקרב זה ויליאמס ניצח וזכה באליפות לאחר שגבר על דייבי בלייד, ליאם תומפסון ונועם דר.

Premier British Wrestling‏ (2013-היום)

ב-25 בינואר 2013 ויליאמס התחרה בקרב יחידים שבו הפסיד לאנדי ויילד. ב-14 בנובמבר 2015 ויליאמס והשותף שלו, גראדו, זכו באליפות הזוגות.

WWE‏ (2018-היום)

ויליאמס ערך את הופעת הבכורה שלו בזירה ב-15 במאי בארגון ה-WWE במסגרת התוכנית 205 לייב. הקרב שבו התחרה היה קרב מרובע שכלל את TJ פרקינס, קאליסטו וטיילר בייט. בקרב זה בייט יצא עם ידו על העליונה.
יום לאחר מכן, התבשרה הידיעה שויליאמס יקח חלק בטורניר אליפות בריטניה. ב-15 ביוני ויליאמס הודח כבר בסיבוב הראשון על ידי דייב מסטיף.
ב-7 בנובמבר, ויליאמס ערך את הופעת הבכורה שלו בתוכנית NXT UK בהפסד לג'ורדן דבלין. שבוע לאחר מכן, הוא חבר לשורות אמיר ג'ורדן בהפסדם לג'וסף קונרס וסאקסון האקסלי. ב-28 בנובמבר וב-12 בדצמבר, ויליאמס ואמיר ג'ורדן הפסידו לג'יימס דרייק וזאק גיבסון. ב-2 בינואר 2019, ויליאמס ואמיר ג'ורדן הפסידו לפביאן אייכנר ומרסל ברטל. שבוע לאחר מכן, ויליאמס וג'ורדן ניצחו בקרב זוגות את דן מולוני וג'יימי אחמד. ב-13 במרץ, ויליאמס וג'ורדן רשמו ניצחון נוסף, הפעם על סאקסון האקסלי וטייסון טי בון. ב-3 באפריל, ויליאמס וג'ורדן ניצחו את פביאן אייכנר ומרסל ברטל. ב-17 באפריל, ויליאמס וג'ורדן ניצחו את אלופי הזוגות של NXT UK, ג'יימס דרייק וזאק גיבסון, כתוצאה מספירת חוץ, בקרב שאינו היה על התואר. ב-8 במאי, נועם דר הצטוות לשורות ויליאמס וביחד הם כשלו בניסיונם לזכות באליפות הזוגות של NXT UK לאחר שהפסידו לג'יימס דרייק וזאק גיבסון. ב-19 ביוני, ויליאמס הפסיד בקרב יחידים לקסיוס אונו. ב-24 ביולי, ויליאמס נוצח על ידי נועם דר. ב-14 באוגוסט, ויליאמס נוצח על ידי טראוויס בנקס. ב-28 באוגוסט, ויליאמס נוצח על ידי ג'ורדן דבלין. ב-18 בספטמבר, ויליאמס הפסיד פעם נוספת, הפעם לג'וסף קונרס.